tomron87/hebrew-wikipedia-sentences-corpus huggingface dataset:
בנוסף, בעקבות התגברות הלחץ הגרמני עליהם והעוינות כלפיהם מצד אנשי ארמייה קריובה והכפריים, פרטיזנים יהודים לא האמינו ביכולתם להילחם.
הייתה בקרבם אווירה של ייאוש.
בשעה הקשה הזו הועמדו למבחן ערכי השותפות והאחווה שאפיינו את לוחמי אי"ל במהלך המרד בגטו ורשה, למרות שהגיעו ממפלגות שונות.
בעת ההיא נוצר פיצול בקרב הפרטיזנים על פי השתייכות מפלגתית ותנועתית.
ההתעלות של תקופת המרד הפכה לתחושת אכזבה מהאחווה, מהשותפות ומהיהודי הלוחם.
ההיסטוריון שמואל קרקובסקי, שחקר את פעילותה של יחידת הפרטיזנים ע"ש אנילביץ', כתב שהיא ביצעה "פעילות קרבית קצרת ימים ביערות וישקוב".
לדבריו, העברת הלוחמים ליערות וישקוב הייתה "בחירה אומללה ביותר", שכן הם "הוצרכו לפעול בשטח בלתי מוכר להם לגמרי, בלי כל תמיכה מהאוכלוסייה המקומית ובלי אפשרות - ואפילו מצומצמת - לשיתוף פעולה עם כוחות פרטיזנים אחרים".
כך, למרות שהם הגיעו ליער כ"יחידה לוחמת ומלוכדת" ולחבריה היה ניסיון קרבי עשיר, לא הצליחו לנהל מאבק ממושך נגד הנאצים ביערות.
זאת בעיקר עקב "עמדתה השלילית של המחתרת הפולנית העיקרית", ארמייה קריובה, שהתנגדה "לפעילותו של כוח פרטיזני חדש שקשור לארמייה לודובה, ולא מן הנמנע שפעלו כאן בנוסף לכך נטיות אנטישמיות" של חברי המחתרת הפולנית.
ביולי 1943 החלו חברי ארמייה קריובה להתגרות בפרטיזנים היהודים ולהסית נגדם את האוכלוסייה הכפרית, לא ייפלא, שחברי ארמייה קריובה הרגו קבוצת פרטיזנים יהודים באותו חודש, לאחר שביצעו ביחד פעולה נגד הגרמנים.
חודשיים-שלושה לאחר מכן הסגירה פולניה כפרית לוחמים אחרים מהיחידה, שהתחבאו בביתה, לאחר חבלה ברכבת גרמנית.
לאחר "התבוסה" בבית היערן - נהרגו 12 לוחמים מהיחידה - ו"נוכח ההתקפות המתמשכות מצד אנשי ארמייה קריובה, התפוררה לחלוטין שארית היחידה".
יחידת הכנסת לתיאום הפיקוח הפרלמנטרי (כת"ף) היחידה הוקמה ביולי 2017 על ידי יושב ראש הכנסת, יולי אדלשטיין ומנכ"ל הכנסת, אלברט סחרוביץ.
תפקידה העיקרי של היחידה הוא לייצר כלי פיקוח על עבודת הממשלה ולשמש זרוע מרכזית בעבודה הפרלמנטרית בתחום זה.
היחידה פועלת למימוש תפקידה של הכנסת כמפקחת על עבודת הממשלה במסגרת עקרון הפרדת הרשויות.
היחידה הוקמה עקב טענות על היחלשות הרשות המחוקקת בתפקידה כמפקחת על עבודת הממשלה, הרשות המבצעת; וגם לאור העובדה שמשרדי הממשלה השונים לא מתקינים תקנות הנחוצות ליישום חוקים רבים שנחקקים בכנסת.
בראש היחידה עומדת ד"ר שירלי אברמי, שניהלה קודם לכן את מרכז המחקר והמידע של הכנסת (ממ"מ).
יחידת כת"ף פורקה בשנת 2020, לאחר שהתברר שהיחידה הייתה לא נחוצה.
יחידת הכלבנים לישראל (בראשי תיבותː יכ"ל) היא ארגון התנדבותי המסייע בהצלת חיים, תוך שימוש בכלבי חילוץ והצלה.
יכ"ל פועלת בשני תחומים עיקריים:
ביטחון – אילוף כלבי הגנה למשימות סיור ואבטחה, והעברתם במחיר מסובסד לגורמי ביטחון ביישובים, או לאנשים פרטיים הזקוקים לחיזוק ביטחונם האישי.
יכ"ל גם מעבירה קורסים, סמינרים, סדנאות והדרכות להכשרת מפעילי הכלבים, כשירות לציבור הרחב.
הצלה ואיתור נעדרים – איתור נעדרים באמצעות מתנדבים, המפעילים כלבי עבודה מיוחדים, רחפנים, רכבי שטח, צוללנים, סירות ועוד.
יכ"ל משתתפת בחיפושים לפי פניות ממשטרת ישראל, הכבאות וצה"ל, וכן לבקשת משפחות נעדרים, הפונים אליה ישירות.
ליכ"ל כ-400 מתנדבים ברחבי הארץ, 75 כלבי הגנה המשובצים במשימות ביטחון ביישובים וערים ברחבי הארץ, וכ-25 כלבי הצלה, גישוש ואיתור חללים.
לצורך מימוש חזון הארגון הקימה יכ"ל את עמותת מכללת מגן ארץ ישראל המשמשת כערוץ לגיוס תרומות.
הגדרת מטרות העמותה הם "מכללה ללימוד חילוץ, הצלה וכלבנות לאיתור נעדרים והתגוננות, סדנאות, סדרות חינוך, לימוד תורה ומלגות לימוד למתנדבים".
ליחידה כלביה ופנימיה בכפר תפוח, ושלוחות באפרת וחוות שדה בר-נוקדים.
החניכים משלבים לימודי כלבנות ומקצועות הקשורים לחילוץ, הצלה והגנה, יחד עם התנדבות בסיורים להגנה על יישובים, והשתתפות בחיפושים אחר נעדרים.
יכ"ל מגדלת ומשבצת כלבי הגנה ביישובים ביו"ש, בירושלים, בנגב ובגליל.
כלבי הגנה אלו נמסרים או נמכרים בסכום מסובסד – ככלבי סיור לסיירים ביישובים או כלבי הגנה למשפחות הגרות בנקודות חשופות על גבול היישובים ללא הגנה מספקת.
יכ"ל גם מעבירה קורסים, סמינרים, סדנאות והדרכה כשירות לציבור הרחב ללמד הפעלה ותחזוקה נכונה של הכלבים.
יכ"ל מפעילה כלבי עבודה מיוחדים, רחפנים, ג'יפים, צוללנים, סירות ועוד בחיפושים אחרי נעדרים.
יכ"ל נחשבת ליחידה המובילה בארץ באיתור נעדרים.
צוותים של כלבנים עם כלבי גישוש, כלבי הצלה או כלבי גופות נשלחים לסייע ואף לנהל את החפ"ק בחיפושים אחרי נעדרים.
היחידה מקבלת פניות מדי יום ממשפחות של נעדרים, תחנות משטרה, תחנות כיבוי, הצבא, ויחידות חילוץ אחרות.
כלבי ההגנה שיחידת הכלבנים לישראל מוסרת למשפחות ולמערך הביטחון ביישובים, משמשים לעיתים קו ההגנה הראשון והאחרון של היישובים או של המשפחות הגרות על גבול יישוביהן.
כלבים אלו מנעו אין ספור פיגועים ומשלימים כל מערך הגנתי שקיים ביישוב, בין אם יש ליישוב גדר, חיישנים ומצלמות.
אחרי שמתגלה תנועה חשודה, ניתן להזעיק כלבן עם כלב לאתר את המחבל.
במקרים רבים גם הגדר המשוכללת ביותר, המצוידת בחיישנים, ומצויה תחת פיקוח חמ"ל המאויש על ידי הצבא, אינה מספיקה, כגון מקרה הטבח של משפחת פוגל, ובמקרים רבים אחרים.
סייר המקבל התרעה על נגיעה בגדר, ומחפש באמצעות אמצעי ראיית לילה משוכללים, עלול שלא לאתר מחבל המסתתר בקרבת מקום, ולהמשיך הלאה, כשהוא מותיר אחריו מחבל הנחוש לבצע את זממו.
סייר המפעיל כלב יחשוף את המחבל במחבואו, ויכול אף למנוע מראש את החדירה, אם הוא מפטרל עם הכלב באופן יזום.
אגף ההצלה ביחידה מקיים אימונים עם כלבי גישוש, הצלה וגופות מדי יום.
אגף ההגנה ביחידה מקיים אימונים מדי שבוע בגוש עציון וכפר תפוח.
חברי היחידה ואנשים שקיבלו כלבים מהיחידה נפגשים ללמוד כיצד לשלוט נכון בכלב, מהי תחזוקה ראויה ואיך להפעיל את הכלב בצורה מיטבית, על מנת לספק הגנה לבעלים ולישוב.
מאלף היחידה, איש מקצוע מהשורה הראשונה בארץ, יוצא לסבב בין המוקדים השונים בהם פזורים כלבים שחונכו על ידי היחידה, להמשך האילוף השוטף.
יחידת המתאבדים הוא סרט גיבורי-על אמריקאי משנת 2021 המבוסס על חוברות הקומיקס "יחידת המתאבדים" מבית DC קומיקס.
הסרט בוים על ידי ג'יימס גאן והופץ על ידי האחים וורנר.
זהו הסרט העשירי ביקום הקולנועי של DC והוא מהווה המשכון שעומד בפני עצמו לסרט בעל אותה כותרת משנת 2016.
הסרט יצא לאקרנים ב-6 באוגוסט 2021 ומככב בו אנסמבל שחקנים שכולל את דייוויד דסתמלסיאן, ג'ון סינה, מרגו רובי, ג'ואל קינמן, ג'יי קורטני, ויולה דייוויס, טאיקה וואטיטי, חואקין קוסיו, נייתן פיליון, פיטר קפלדי, מייקל רוקר, דניאלה מלשיור ואידריס אלבה.
צילומי הב-23 בספטמבר 2019. הסרט זכה לביקורות חיוביות ממבקרים, אשר ראו בסרט שיפור משמעותי ביחס לקודמו ושיבחו את הבימוי של גאן, הסגנון החזותי וההומור הפרוע.
כוח המשימה X, יחידה צבאית חשאית המורכבת מאסירים בבית הכלא "בל ריב" בעלי כוחות-על, נשלחים אל קורטו מלטיז, מדינת אי בדרום אמריקה שלאחר הפיכה צבאית הוקמה בה ממשלה אנטי-אמריקאית.
בהוראת קצינת המודיעין אמנדה וולר (ויולה דייוויס), היחידה נשלחת להשמיד את "יוטנהיים" - מעבדה שהוקמה במהלך המלחמה הקרה על ידי נאצים שנמלטו לאחר מלחמת העולם השנייה, בה נערך ניסוי חשאי המכונה "פרויקט כוכב ים".
עם נחיתתה על האי, רוב חברי היחידה, בהם וויזל הסמור, בלאקגארד ואחרים, בראשות קולונל ריק פלאג (ג'ואל קינמן).
הקבוצה נהרגת באכזריות אך חברת הכוח הארלי קווין (מרגו רובי) נופלת בשבי צבא קורטו מלטיז.
עם זאת, משימתם מתגלה כפעולת הסחה, שמטרתה לאפשר הגעה בביטחה לאי של צוות אחר, הכולל את (אידריס אלבה), פיסמייקר (ג'ון סינה), קינג שארק (מדובב על ידי סילבסטר סטאלון), (דייוויד דסטמלצ'יאן) ו - (דניאלה מלשיור).
הצוות נשלח לחלץ את פלאג מתוך מחנה של חיילים מורדים בראשותה של סול סוֹריה (אליס בראגה), שמשכנעת אותם לסייע להם.
אחרי שהארלי הייתה בשבי לוקחים אותה אל הנשיא אשר "מאוהב" בה.
לאחר זמן מה הם מתאהבים אחד בשנייה, הנשיא מסביר לה על הפרויקט, אך הנשיא נורה על ידי הארלי, כאשר הצהיר שב-פרויקט יהרוג ילדים ואנשים.
הארלי חוזרת לשבי ובה מענים אותה ומנסים לספוג ממנה מידע אשר היא סובלת מכאבים.
היחידה מנסה להציל אותה אשר היא הורגת באכזריות את כל השומרים אשר היותה בשבי, והארלי קווין מצטרפת אליהם לקבוצה.
היחידה לוכדת את (פיטר קפלדי), מדען מטא-אנושי האחראי על "פרויקט כוכב ים", לאחר שנמלטה מהשבי של צבא קורטו מלטיז.
הם פורצים אל תוך יוטנהיים ומגלים כי "פרויקט כוכב ים" עוסק בחוצן רב-עוצמה בשם "סטארו".
החושב חושף שסטארו נלכד על ידי אסטרונאוטים אמריקאים והוא הובא לכדור הארץ והוחבא ביוטנהיים על ידי הממשלה האמריקאית, שמממנת בסתר את הניסויים מזה עשרות שנים.
פיסמייקר מתוודה שמשימתם האמיתית הייתה להסתיר את מעורבותה של ארצות הברית בפרויקט והורג את פלאג לאחר שהאחרון לקח לידיו כונן מחשב עליו ראיות מפלילות נגד הממשל האמריקאי במטרה להעבירו לתקשורת.
ראטקאצ'ר תופסת את הכונן ובורחת ופיסמייקר רודף אחריה.
בלאדספורט הורג את פיסמייקר ומציל את ראטקאצ'ר, בעוד סטארו נמלט מהמעבדה, הורג את "החושב" ומשעבד רבים מחיילי צבא קורטו מלטיז אשר שולח אליהם כוכבי ים קטנים אשר גורם לו לשליטה באנשים.
כאשר סטארו מתחיל לשעבד את גם אוכלוסיית האי האזרחית, וולר מודיעה ליחידה שמשימתם הסתיימה.
עם זאת, בלאדספורט מוביל את חבריו למאבק בסטארו, בניגוד להוראתה של וולר.
האיש המנוקד נהרג, אך היחידה מחלישה את בעזרת ראטקאצ'ר "סטארו" ומאפשרת להארלי קווין לנקב את עינו ולראטצ'ר להחדיר לגופו חולדות רבות, הלועסות את גופו מבפנים והורגות אותו.
במהלך הקרב, סוריה והמורדים משתלטים על הממשלה ומכריזים על בחירות חופשיות.
בלאדספורט משתמש בכונן שברשותו על מנת לאלץ את וולר לשחרר מהכלא את עצמו, את בתו ואת שאר חברי היחידה ששרדו.
בסצנה שאחרי הכתוביות נחשף כי וויזל הסמור ופיסמייקר שרדו את הקרבות.
שם השחקן/ית שם הדמות אודות הדמות מרגו רובי הארלי קווין נבלית-על לא-שפויה ואקרובטית, פסיכיאטרית בעברה עד שהג'וקר הפך אותה למשוגעת כמוהו.
רובי חוזרת על תפקידה מהסרט הראשון.
ויולה דייוויס אמנדה וולר סוכנת ממשלתית, אשר הרכיבה את היחידה ומורה להם לבצע משימות עבורה.
אידריס אלבה שכיר חרב עם חליפה משוכללת שרק הוא יכול להשתמש בה.
אלבה היה אמור לגלם את דמותו של דדשוט בסרט הקודם, אבל בהמשך הוחלט ללהק לתפקיד אחר, כדי לאפשר לוויל סמית' לחזור בעתיד.
ג'ון סינה פיסמייקר רוצח אכזרי שמאמין בהשגת שלום בכל מחיר.
סינה תיאר את הדמות כ"קפטן אמריקה טיפשי", ואילו הבמאי ג'יימס גאן אמר כי הדמות כאילו יצאה היישר מתוך סדרת טלוויזיה משנות ה-70 כמו וונדר וומן.
הוא גילם את הדמות גם בסדרה באותו שם מבית HBO Max.
ג'ואל קינמן ריק פלאג קצין צבאי, המשמש כמנהיג היחידה בשטח.
קינמן אמר כי הסרט מהווה הזדמנות לתת לדמות התחלה חדשה, ואמר שפלאג יהיה מטופש, נאיבי ומצחיק יותר בהשוואה לתיאורו בסרט הראשון.
ג'יי קורטני קפטן בומרנג שודד אוסטרלי בלתי יציב המשתמש בבומרנגים ככלי נשק.
קורטני חוזר לתפקידו מהסרט הראשון.
פיטר קפלדי נבל על בעל אינטליגנציה גבוהה במיוחד.
קינג שארק דייוויד דסטמלצ'יאן פושע הלובש חליפה המכוסה בנקודות צבעוניות.
דניאלה מלשיור נבלית ששולטת בחולדות כולל חולדת המחמד שלה סבסטיאן.
מייקל רוקר האקר פורע חוק.
אליס בראגה סול סוֹריה פיט דייווידסון בלאקגארד שכיר חרב שניתן לנצלו בקלות על מנת להרוס את תוכניותיו.
נייתן פיליון מטא-אדם בעל יכולת לנתק את זרועותיו מגופו.
שון גאן וויזל סמור אנתרופומורפי.
פלולה בורג ספורטאי אולימפי לשעבר המומחה בכידונים.
עוד לוהקו סטורם ריד כטיילה, בתו של בלאדספורט; חואקין קוסיו כמתאו סוארז; חואן דייגו בוטו כסילביו לונה; ג'ניפר הולנד כאמיליה הרקורט, עוזרתה של אמנדה וולר; חוליו רואיז כמילטון; טינאשי קאג'סי כפלו קרולי; וטאיקה ואיטיטי כאביה של ראטקצ'ר בסצנות פלאשבק.
במרץ 2015 נודע כי אולפני האחים וורנר שוקלים להפיק סרט המשך ליחידת המתאבדים עם דייוויד אייר כבמאי ובכיכובו של ויל סמית'.
במקור, הסרט תוכנן לצאת לאקרנים בשנת 2019. ברם, לבסוף הסרט עשוי לצאת לאקרנים ב-6 באוגוסט 2021 והפקתו החלה בשלהי 2019.
באוקטובר 2018 נודע כי האחים וורנר מתנערים מהתוכניות הראשוניות ושכרו את ג'יימס גאן (שביים את סרטי שומרי הגלקסיה ושומרי הגלקסיה 2) כתסריטאי לסרט ההמשך.
בהמשך הוא צורף גם כבמאי לסרט.
בספטמבר 2019 הוכרזה רשימת השחקנים וההפקה יצאה לדרך באולפני פיינווד שבאטלנטה וכללה צילומי חוץ גם בפנמה.
באוגוסט 2020, במהלך אירוע המעריצים DC FanDome נחשפה רשימת הדמויות, הצצה לסרט וכן פורסמה כרזה ראשונית לסרט.
בחודש דצמבר 2020 נודע כי הסרט יצא לאור גם בשירות הסטרימינג HBO Max במקביל ליציאתו לאקרנים.
כרזה וקדימון רשמי פורסמו במרץ 2021.
יחידת המתאבדים: לחסל את ליגת הצדק הוא משחק הרפתקאות-פעולה מסוגת גיבורי-על שפותח על ידי אולפני רוקסטידי ומופץ על ידי חברת "Warner Bros.
המשחק מבוסס על צוות "יחידת המתאבדים" מאת DC קומיקס, יחידת עילית של נבלי-על ואנטי-גיבורים הנשלחים לבצע משימות בעלי אופי התאבדותי, והוא המשחק הרביעי מבוסס הקומיקס של אולפני רוקסטידי אחרי סדרת המשחקים המצליחה "באטמן: ארקהם", שהופצה לראשונה בשנת 2009.
בשנים שחלפו מאז שאולפני רוקסטידי הפיצו את המשחק "באטמן: ארקהם נייט", היו שמועות שהאולפנים עובדים על משחק שיתמקד בצוות "יחידת המתאבדים", אך צוות הפיתוח או ההפצה סירבו להפריך או לאשר את השמועות.
ביוני 2020, הוכרז כי אולפני רוקסטידי רכשו שני דומיינים שונים ברשת; האחד עבור משחק שיתמקד ביחידת המתאבדים והשני עבור פרויקט הנושא את השם "אבירי גות'אם" אך פרטים עליו טרם פורסמו.
דומה למשחקי סדרת "ארקהם" שלפניה, המשחק יוצג מנקודת מבטו של אדם שלישי, ויציג עולם פתוח, תוך כדי התמקדות ראשונית בכישורים הטקטיים ובקומבטים של חברי היחידה.
במשחק מופיעים ארבעה חברי יחידת המתאבדים: דדשוט, הארלי קווין, קפטן בומרנג וקינג שארק.
למרות שניתן לשחק במצב יחיד, המשחק כולל גם מצב מרובה משתתפים.
במידה והשחקן יבחר לשחק במצב יחיד, הוא יוכל להחליף בין ארבע הדמויות כרצונו, והדמויות אותן הוא לא ישחק יישלטו על ידי הבינה המלאכותית של המשחק.
המשחק מתקיים באותו היקום בו מתקיימים משחקי "באטמן: ארקהם".
על פי הטריילר הרשמי, עלילת המשחק שולחת את ארבעת חברי "יחידת המתאבדים" - הארלי קווין, קפטן בומרנג, דדשוט, וקינג שארק - לחקור ולהרוג את יעד האלפא, תוך כדי התקפה הרסנית של ברייניאק על מטרופוליס.
לאחר קרב עם חייליו של ברייניאק, ארבעת חברי היחידה נתקלים בסופרמן, הנמצא תחת שליטתו של ברייניאק, והם מגלים שהוא יעד האלפא.
בשנים שחלפו מאז, הופצו שמועות שמרמזות על כך שהאולפנים עובדים על משחק שיתמקד ביחידת המתאבדים, אך צוות הפיתוח או ההפצה סירבו להפריך או לאשר את השמועות.
בשלב מסוים במהלך השנים 2013–2014, אולפני רוקסטידי הכריזה שהיא עובדת על משחק שבו תופיע דמותו של סופרמן, אך לאחר מכן נודע שהמשחק בוטל.
השמועות על פיתוח משחק שיתמקד ביחידת המתאבדים עלו שוב ביולי 2020, לאחר הדלפה לא רשמית כי שמו המלא של המשחק הוא "Suicide Squad: Kill The Justice League", אם כי כרזת הארט שחשפה את עובדת היותו של המשחק בפיתוח כללה רק את הכותרת "Suicide Squad".
תמונת הארט הרשמית של המשחק נחשפה על ידי אולפני רוקסטידי ב-7 באוגוסט 2020. הטריילר הראשון עבור המשחק הוקרן לראשונה במהלך כנס "DC FanDome" שהתקיים ב-22 באוגוסט 2020. מכיוון שהמשחק מתקיים ב"יקום ארקהם", הוא עתיד להמשיך את קווי העלילה שנבנו במהלך סדרת "באטמן: ארקהם".
יחידת המעקב המיוחדת היא יחידה מיוחדת של המשטרה האוסטרית, שהוקמה ב־1 ביולי 1998.
הבסיס החוקי הוא הפקודה על יחידות מיוחדות, המבוססת על חוק משטרת הביטחון.
היחידה כפופה ישירות למנכ"ל ביטחון פנים (ולמנהל המשטרה הפלילית הפדרלית), והוא אחראי על ביצוע האזנות ומעקב טכני על יעדי ריגול.
משימות היחידה כוללות גם האזנה ומניעת האזנה, שמשמעותה מניעת גילוי סודות באמצעים טכניים בהקשר לפשע מאורגן, הדורש שימוש בטכנולוגיה איכותית.
השימוש באמצעי מעקב כפוף לדרישות החוק ולבקרה של קצין ההגנה המשפטית של מערכת המשפט האוסטרית.
יחידת הטיסה המיוחדת "רוסיה" היא חברה ממשלתית המספקת תחבורה אווירית לאישים בכירים ופקידי ממשל של הפדרציה הרוסית או אנשי הכוחות המזוינים של הפדרציה הרוסית, הכפופים למחלקה המינהלית של נשיא הפדרציה הרוסית.
מטה היחידה ממוקם בשדה התעופה ונוקובו במוסקבה בטרמינל הממשל המיוחד המכונה "ונוקובו 2".
עד 2009 היחידה הייתה חלק מחברת התעופה הממלכתית "רוסיה".
עד 1956, המנהיגים הבכירים של ברית המועצות טסו במטוסים צבאיים שהוטסו על ידי קציני חיל האוויר.
מסורת זו הופסקה ב-13 באפריל 1956: על פי צו מועצת השרים של ברית המועצות מספר 496-295C, שוחרר משרד ההגנה של ברית המועצות מחובת הסעת בכירים במדינה.
ב-5 במאי 1956 הוציא ראש המנהל הראשי לתעופה אזרחית בברית המועצות צו מספר 27 על הקמת מפעל תעופה למטרות מיוחדות (авиационного отряда особого назначения) כיחידת סמך של חברת התעופה אירופלוט, הממוקמת בשדה התעופה ונוקובו.
מאוחר יותר, שונה שם היחידה למחלקת התעופה הנפרדת מספר 235 (тдельный авиационный отряд № 235).
המפקד הראשון שלה היה א.
קולוואטוב, צוות הטיסה גויס מצוותי מינהל התחבורה של מוסקבה ושל התעופה האזרחית.
בשנים 1972–1986 בראש הטייסת הממשלתית עמד גיבור העמל הסוציאליסטי קונסטנטין סרגייביץ' ניקיטנקו.
ב-15 באפריל 2016 נקרא אחד ממטוסי הטייסת הממשלתית, שכונתה בעבר הטייסת הנפרדת מספר 235, על שם מפקד היחידה הזו - ק.מ.
כעת המטוס טס לוחית השם "ניקיטנקו ק.
מ." ומהווה חלק מצי המטוסים הנשיאותיים של רוסיה.
בימי ברית המועצות הופקדה היחידה לא רק על הסעת ההנהגה הבכירה של המפלגה וממשלת ברית המועצות, אלא גם את ראשי ואישי הציבור של מדינות ידידותיות לברית המועצות.
בשנים 1959–2009, חברת התעופה ביצעה גם תחבורה אווירית מסחרית סדירה של נוסעים בברית המועצות (רוסיה) ומחוצה לה במטרה לספק שירותי טיסה לצוותיה.
עם קריסת ברית המועצות, חלו שינויים בצי האוויר של מנהיגיה.
בשנת 1990 שונה שם יחידת התעופה הנפרדת מספר 235 ל"יחידת התעופה הנפרדת של התעופה האזרחית" (Отдельный авиационный отряд гражданской авиации,) ובשנת 1993 הפכה לחברת התחבורה הממלכתית "רוסיה".
באוקטובר 2006 אוחדה חברת התעופה פולקובו עם חברת "רוסיה".
חברת התעופה המאוחדת החלה להפעיל טיסות תחת הדגל של חברת "רוסיה", כאשר שמה של חברת התעופה הוחלף ל"חברה הפדרלית "חברת התחבורה הממלכתית 'רוסיה'".
ב-31 בינואר 2009 בצו של ממשלת הפדרציה הרוסית, הופרדה הטייסת הממשלתית מחברת "רוסיה".
היחידה שולבה בתוך המחלקה הניהולית של נשיא הפדרציה הרוסית, כחברה פדרלית בשם "יחידת הטיסה המיוחדת 'רוסיה'" («Специальный лётный отряд „Россия"»).
בתקופה שבין 15 באפריל ל-1 ביולי 2011, במהלך תיקון ושיפוץ המסלול בונוקובו, היחידה שינתה את בסיס האם שלה לשרמטייבו וחזרה לוונוקובו עם תום השיפוץ.
על פי צו נשיא הפדרציה הרוסית, מטוסים ייעודיים מיוחדים מוקצים בהסכמתו בכתב של הנשיא להסעתם של בעלי תפקידים ממשלתיים בפדרציה הרוסית, תפקידים מסוימים בשירות הציבורי הפדרלי ואישים אחרים.
על פי צו הנשיא, היחידה מספקת שירותי תחבורה אווירית עבור:
הנשיא הנבחר החדש של הפדרציה הרוסית שטרם נכנס לתפקידו (לפני ההשבעה);
יושב/ת ראש מועצת הפדרציה של האספה הפדרלית של הפדרציה הרוסית;
יושב ראש הדומה הממלכתית של האספה הפדרלית של הפדרציה הרוסית;
יושב ראש בית המשפט העליון של הפדרציה הרוסית;
יושב ראש בית המשפט החוקתי של הפדרציה הרוסית;
התובע הכללי של הפדרציה הרוסית;
יושב ראש ועדת החקירות של הפדרציה הרוסית;
מנהל האדמיניסטרציה של נשיא הפדרציה הרוסית;
השר לענייני חוץ של הפדרציה הרוסית;
כמו כן, מאז 1978, במסגרת תעודת מפעיל של הטייסת הממשלתית, פועלת גם יחידת תעופה מאוחדת של הכוחות המיוחדים של שירות הביטחון הפדרלי של רוסיה, המספקת שירותי תעופה לראשי השירות.
במאי 2013 סופק לפטריארך קיריל מטוס Il-96 לצורך ביקורו בסין.
מדוברות הכנסייה הרוסית האורתודוקסית הוסבר כי הדבר נעשה "כחריג בקשר לטווח הטיסה".
בהמשך הסבירה לשכת הנשיאות כי ההסעה התבצעה על סמך אישור חד פעמי מנשיא רוסיה.
עם זאת, בפברואר 2016 סופק לפטריארך קיריל מטוס Il-96 לביקורו באמריקה הלטינית.
בסוף דצמבר 2016 נשלח מטוס של היחידה לארצות הברית על מנת להטיס דיפלומטים שגורשו מהמדינה, חזרה לרוסיה.
ב-29 בספטמבר 2017, שני מטוסי Tu-214 של יחידת הטיסה המיוחדת "רוסיה" נשלחו להסעת נוסעי חברת התעופה VIM-Avia מאנטליה.
ילנה קרילובה, דוברת לשכת הנשיאות, אמרה שהדבר נעשה בפקודתו של ולדימיר פוטין.
נכון לדצמבר 2016, הצי כולל את סוגי המטוסים הבאים:
יחידת הסיירות של משמר הגבול ירושלים היא יחידה המורכבת מלוחמות מג"ב הפועלות בגזרת מחוז ירושלים של משטרת ישראל.
היחידה פועלת במרכזה ובמערבה של העיר במשימות לביטחון תושבי ומבקרי העיר.
משימותיה ומטרותיה של היחידה הן אבטחה, הרתעה, נוכחות, בולטות ויצירת תחושת ביטחון בציבור ושיטור במקומות עם ריכוזי קהל גדולים ורגישים, בפח"ע (פעילות חבלנית עוינת) ובפלילי.
היחידה פועלת במשימות ביטחון שוטף גם בציר הרכבת הקלה ברחוב יפו בירושלים מאזור ממילא ועד לתחנה המרכזית של ירושלים ומסייעת באבטחת מוסדות שלטון כמו מעון ראש הממשלה, שגרירות ארצות הברית בישראל והקונסוליה האמריקאית.
בשנת 1996 בוצעו מספר פיגועי טרור נגד ישראלים ברחבי המדינה, בהם מספר פיגועים שהתרחשו בירושלים, אשר גבו מחיר של עשרות הרוגים.
בעקבות גל הפיגועים הוחלט על תגבור נוסף למקומות הומי אדם והצבת חיילות בשירות המשטרה (חיב"ה) אשר יפעלו תחת אחריות משטרת ישראל.
עד שנת 2012 הסיירות היו חלק מארבע פלוגות מבצעיות כמחלקה אורגנית נפרדת בכל פלוגה.
משימותיהן היו מחולקות על פי תאי שטח בהתאם לגזרות הפלוגות המבצעיות שבהן היו משרתות.
בשנת 2012 הוקמה במג"ב ירושלים באופן רשמי יחידת הסיירות כיחידה עצמאית ואורגנית ככלל הפלוגות, המתבססת על לוחמות.
ההכשרה אורכת כשמונה שבועות ונערכת בבית הספר החילי של משמר הגבול אשר ממוקם סמוך ליישוב בית חורון.
ההכשרה כוללת למידת סמכויות תפקידי משטרה, מקצועות (אב"כ, קשר, חבלה, עזרה ראשונה ועוד), הכשרת ירי בתחום ביטחון פנים ובשטח פתוח, שדאות, תוכני חינוך הכוללים סיורים לאתרי מורשת והכנה לביצוע תפקיד הסיירת.
בסיום ההכשרה מוסמכות השוטרות כרובאי 03 ומקבלות מדי משמר הגבול ותעודת שוטר.
משך השירות הוא שנתיים, אשר במהלכן קיימת אפשרות לצאת לקורסים מקצועיים כגון: מדריכי אימון גוף (מדא"ג), מדריכי קרב מגע (קמ"ג) וקורס חובשים.
יחידת הסייבר הארצית היא יחידה של להב 433, משטרת ישראל, האחראית על המאבק בפשיעה הטכנולוגית במרחב הסייבר.
יחידת הסייבר הארצית הוקמה בלהב 433 במטרה להוביל את המאמץ הלאומי בלחימה בתופעות פשיעה במרחב הקיברנטי.
היחידה אמונה על חקירת עבירות מחשב איכותיות ומתוחכמות במיוחד המצריכות מומחיות ואמצעים מתוחכמים, עבירות הנוגעות לתשתיות לאומיות ומוסדות פיננסים, פעילות עבריינית המסתייעת באמצעים מתוחכמים, יצור והפצת נגיף מחשב, סחיטה במרחב הקיברנטי ועוד.
היחידה אמונה על חשיפת פשעי סייבר, איסוף מודיעין ברשת, נטרול גורמי פשיעה במרחב המקוון המאיימים על תשתיות קריטיות, טיפול בתופעות כגון סחיטה במרחב הקיברנטי, גניבת מידע, הפצת רוגלות וחקירת עבירות סייבר מתוחכמות.
מטרת היחידה היא להגן על שלום הציבור, רכושו וביטחונו, כל אלה תוך שימוש בשיטות ובאמצעים טכנולוגיים חדשניים ומתקדמים.
היחידה עובדת בשיתוף פעולה עם גורמים אזרחיים, ארגוני אכיפה בארץ ובעולם, מוסדות אקדמיים וארגונים בינלאומיים.
ניהול חקירות בתחומי הייעוד של היחידה.
טיפול בפשיעת סייבר המלווה בפגיעה כלכלית.
טיפול בפגיעת סייבר בתשתיות חיוניות/מוסדות פיננסיים.
חשיפת תופעות פשיעה במרחב הקיברנטי לרבות פדופיליה.
פעילות יזומה בנוגע לתרחישי איום מקוונים.
סיוע ושיתוף פעולה בינלאומי בתחום הסייבר.
יחידת המלב"ח (מפקדה לטיפול בחללים) היא יחידת מילואים בצה"ל תחת פיקוד חיל הרבנות הצבאית, שאמונה על טיפול בחללי צה"ל, החל מרגע נפילתם ועד להבאתם לקבורה.
בראש החטיבה ניצב אל"ם במילואים, ותחתיו נמצאים מספר גדודים, שלכל אחד תחום פעילות אחרת.
על אף שמדובר ביחידת מילואים, היא פועלת גם בימי שגרה בשעת הצורך במסגרת ענף זיהוי וקבורה (זו"ק) של חיל הרבנות הצבאית.
מי שעומד כיום בראש היחידה הוא אל"ם (במיל') הרב אייל מורדוך.
על מנת להביא לזיהויו המהיר של החלל, במיוחד בשעת מלחמה, יחידות המלב"ח נדרשות לבצע את פעילותן במהירות מוגברת.
כל זה על מנת לצמצם מקרים בהם משפחות החללים ישמעו באמצעי התקשורת על מותו של בן משפחתם, בטרם יקבלו הודעה מסודרת מקציני הנפגעים של צה"ל.
וכן כדי לאפשר את קיומן של לוויות החללים במהירות האפשרית.
קודם למלחמת ששת הימים החזיקו הפיקודים השונים ביחידות קבורה פיקודיות (יק"פ), שהיו תחת פיקודו של הרב הפיקודי, והיו אמונים על כלל הליכי קבורתם.
צוותים אלה כללו שלושה קצינים בשירות קבע.
במקביל אליהם הפעיל מטה הרבנות הצבאית צוות קברנים מטכ"לי נוסף.
לאחר מלחמת ששת הימים: במהלך המלחמה, ובעקבות מספר הנופלים הגבוה שעמד על 779 חללים משורות הצבא, הבינו בצה"ל שאין בכוח היק"פים היכולת לעמוד באירועים בעלי חללים ורבים, וכמו כן עלתה שאלת הסמכות בסוגיית הטיפול בחללים בצה"ל.
בלב השאלה עלתה סוגיית התרת העגונות, מה שמצריך מעורבות מלאה של גורמים הלכתיים בהליך הזיהוי.
כחודשיים לאחר המלחמה נחקק בכנסת חוק רישום פטירת חיילים.
במסגרת החוק, ניתנה הסמכות הבלעדית לקביעת מותו של חייל לידיו של הרב הראשי לצה"ל, האלוף הרב שלמה גורן, שכיהן באותם ימים כרב הצבאי הראשי, החליט בעקבות החוק לגבש נהלים להכשרת כוח אדם שיטפל בחללי צה"ל ובוידוא זיהוים.
המגויסים הראשונים למערך החדש, שרק החל להתגבש, הגיעו משורות יוצאי החברא קדישא הצבאית, וכן מעורכי דין כדוגמת עו"ד מנחם נאמן (לימים סגן נשיא בית המשפט המחוזי בחיפה) ועו"ד יעקב נאמן (לימים שר המשפטים).
זמן קצר לאחר גיבוש הצוות הוחלט להפוך את המערך כולו לכוח מטכ"לי.
כחלק מבניית הכוח המטכ"לי, הוקמה פלוגה ט' שמנתה 160 חיילים.
מפקדו הראשון של הכוח המטכ"לי היה סרן שמואל אפל, עו"ד צעיר אשר שימש בזמן המלחמה כמפקד בית הקברות הארעי בקיבוץ בארי.
סגנו של אפל היה רס"ר רפי לוי, אשר עסק בפינוי חללים מזירות מלחמה כבר במהלך מבצע קדש.
ניסיונם של השניים בטיפול בחללי צה"ל עמד מאחורי ההחלטה למנותם לפקד על הפלוגה החדשה.
במקביל להקמת פלוגה ט', הוחלט למסד את מערך הזיהוי שהחל להתגבש תוך כדי המלחמה ובעיקר לאחר העברת חוק רישום פטירת חיילים.
כחלק ממיסודו, שונה שמו של מערך הזיהוי למדור המטכ"לי לזיהוי חללים.
מי שהופקד על ניהולו של המדור היה סא"ל (במיל') נתן הלוי, שבמהלך המלחמה שימש כמפקד צוות הקבורה המטכ"לי.
תפקידו של המדור היה לרכז את כל הנתונים שנאספו על החלל ולגבש המלצת זיהוי סופית לרב הראשי לצה"ל.
למרות שהוכשרה לבצע סריקות לאיתור ואיסוף נתונים על חללים, לא היה לפלוגה ט' את היכולת לתת מענה להמוני החללים של מלחמת יום הכיפורים.
כתוצאה מכך, חללים רבים הושארו על ידי יחידותיהם בשטחי הלחימה.
תוך כדי הלחימה הקימו מספר אוגדות צוותי סריקה מאולתרים.
הפלוגה עצמה לשניים, כאשר שתי מחלקות נשלחו לזירה הדרומית ושתיים נוספות נשלחו לחזק את יק"פ צפון.
לאחר מלחמת יום הכיפורים הוחלט, כחלק מהמסקנות מהמלחמה, לגבש צוותי סריקה שזאת תהיה מומחיותם.
הצוותים הללו, שלימים יהפכו ליחידות סריקה (יס"ר), שובצו בתוך הפיקודים השונים ולעיתים אף באוגדות.
עם פרוץ המלחמה הוקמו ברחבי ישראל מספר בתי עלמין ארעיים, חלקם היו בשימוש גם במהלך מלחמת ששת הימים, ואפילו בזמן מבצע קדש: בארי ומשמר הנגב בדרום, עפולה ונהריה בצפון, וחלקות ארעיות בתוך החלקות הצבאיות בבית העלמין בקריית שאול שבתל אביב ובהר הרצל בירושלים.
בכל אחד מבתי העלמין הארעיים הופעלו שתי מחלקות: מחלקת איסוף נתוני חלל ומחלקת קבורה.
מחלקות איסוף הנתונים ריכזו את כל המידע שהיה קיים על החללים שהובאו לקבורה.
ממצאים אלה סייעו רבות לזיהויים של החללים וקביעת גורלם של חלק מהנעדרים.
בתחילת המלחמה התקבלה ההחלטה שכל החללים יקברו קודם לכן בקבורה זמנית, אלא אם זיהויים הודאי היה חלוט כבר בשעת הקבורה הראשונית.
הסיבה לכך היה הקושי הגדול בזיהויים של חלק לא מבוטל מהחללים במלחמה, וכן מצב החירום שהקשה על קיומם של לוויות סדירות בזמן הלחימה.
החללים נקברו בטקס הלכתי מלא, כאשר על הקברים הזמניים לא הוצבו שמות, אלא רק מספרי חללים.
כחודש לאחר המלחמה נפתחו בתי העלמין הארעיים לביקורי משפחות.
תוך כשנה לאחר המלחמה הובאו כלל החללים לקבורת קבע.
בחודשים שלפני פרוץ המלחמה הוחלט בצה"ל להקים יחידה חדשה שתפקידה לנהל את חקירות זיהוי החללים.
לימים תקרא יחידה זו יחידת חקירות זיהוי (יחק"ז).
מי שאיישו את התפקידים ביחידה היו אנשי מילואים של הרבנות הצבאית, קצינים בעלי ניסיון ביחידות הקבורה ועורכי דין בעלי ידע רלוונטי.
איוש היחידה הושלם ימים ספורים לפני פרוץ המלחמה.
בימי המלחמה הראשונים הסתייעה יחידת חקירות הזיהוי בניסיונם של ותיקי יחידות הקבורה מימי מבצע קדש, וכן בגורמים שונים שסופחו ליחידה, כדוגמת חוקרי מז"פ, רופאי שיניים מחיל הרפואה, אנתרופולוגים ומומחי המכון לרפואה משפטית.
לאחר המלחמה, וכאחד הלקחים ממנה, הוחלט להרחיב את מאגר הנתונים שצה"ל אוסף מכל מתגייס חדש, כך שיכלול גם טביעות אצבע.
זאת במטרה להוסיף סימנים שבאמצעותם ניתן לזהות חללים, לצד DNA וצילומי שיניים.
ב־1994 הוקם מאגר טביעות האצבע של צה"ל הפועל בבסיס תל השומר.
לאחר המלחמה הוחלט לייצר נוהלי עבודה ברורים שעל פיהם יופעלו מעתה והלאה הליכי חילוץ החללים, איסוף הנתונים והבאתם לקבורה.
במהלך מלחמת לבנון הראשונה שקלו בצה"ל לפתוח שוב בתי עלמין ארעיים לאור מספרם הרב של החללים.
הרב הראשי לצה"ל באותה העת, האלוף הרב גד נבון, התנגד לכך בתוקף, ואמר שמערכת הזיהוי של הרבנות הצבאית תוכל לתת מענה, כך שניתן יהיה לזהות את הנופלים במהירות ולהביאם לקבורת קבע.
התנגדותו נולדה כחלק מהליך הסקת המסקנות ממשבר האמון שנוצר בין משפחות החללים לבין צה"ל בזמן אירועי מלחמת יום הכיפורים.
החל מתחילת שנות האלפיים ביצע חיל הרבנות הצבאית ארגון מחדש של כל מערך זיהוי החללים, במטרה להוביל אותה לעצמאות מלאה כך שצה"ל יוכל לזהות את הנופלים מבלי להזדקק לשירותיהם של גופים אזרחיים כדוגמת המכון לרפואה משפטית.
שם הפרויקט היה מרח"ב - מערך רבצ"ר חללים בחירום.
במטרה לעמוד ביעד זה החל צה"ל בהליך רכש נרחב של שורה של מערכות שנועדו לאפשר לרבנות הצבאית וליחידת הזיהוי של חיל הרפואה לבצע את כל הליכי הזיהוי בעצמם.
בין היתר נרכשו והושמשו בצה"ל מערכות כדוגמת מערכת AFIS שמאפשרת זיהוי באמצעות טביעות אצבע, מערכות רנטגן דיגיטליות לזיהוי באמצעות צילומי שיניים ובניית מעבדת ה־D.N.A של הרבנות הצבאית.
המערך הופעל לראשונה במלחמת לבנון השנייה.
ההנחיה להפעיל את מערך הזיהוי ניתנה ב-8 באוגוסט 2006 על ידי הרבצ"ר דאז תא"ל הרב ישראל וייס.
מהלך ההפעלה התרחש לאחר דיון ארוך בדבר כשירותו המבצעית של המערך, ולאחר שבתחילת המלחמה הוחלט כי המערכות עדיין אינן יציבות מספיק כדי להסתמך עליהם לראשונה דווקא בזמן מלחמה.
ב-11 באוגוסט 2006, לאחר סיור במתקן החללים בבסיס צריפין, הודיע ראש אכ"א דאז כי במידה ויהיו חללים נוספים הם יועברו למתקן החללים, או בשמו הרשמי מתקן איסוף נתוני חלל (מאנ"ח).
למחרת, ב־12 באוגוסט, התרחש יום האבדות הקשה ביותר במלחמה, בו נפלו 24 חללים.
עוד באותו היום נפתח מתקן החללים.
ראשוני החללים מאותה שבת, שהועברו בתחילה למכון לרפואה משפטית, נשלחו למתקן החללים בצריפין בעקבות הנחייתו של ראש המכון לרפואה משפטית באותם ימים, פרופ' יהודה היס.
הפיכת מערך זיהוי החללים לחטיבת המלב"ח: בשנת 2008, וכחלק מתהליכי בניית מערך זיהוי החללים ולאור המסקנות משלל מלחמות ישראל עד אותה עת, הוחלט בחיל הרבנות הצבאית להרחיב דרמטית את המערך, ולאגד אותו לחטיבה מבצעית שקיבלה את השם מלב"ח.
ב-7 באוקטובר 2023, הגיעו חיילי המלב"ח לבסיס הרבנות הצבאית בשורה והחלו מייד בקבלת הגופות הרבות שנאספו בדרום.
אנשי היס"ר המטכ"לי (יחידת סריקת חללים של המלב"ח), נעו דרומה ואספו גופות של חללים רבים.
לאחר מכן ועד ימים אלו, היס"ר המטכ"לי עוסק במיון גופות מחבלים וחיפוש נעדרים ישראלים בניהם וכן בחיפוש אחר נעדרים באזור המסיבה ברעים.
במקביל, שאר יחידות המלב"ח קיבלו למחנה שורה מאות רבות של גופות וחלקי גופות.
לצד המלב"ח הוקם התר"ח (תחנת איסוף חללים) אשר שימש מנהלת לזיהוי חללים אזרחים שאינם בין כוחות הביטחון.
התר"ח פעל לצד המלב"ח במחנה שורה ומורכב מאשי מז"פ, משרד הדתות ומשרד הבריאות לצד אנשי רבנות צבאית.
אנשי המלב"ח עסקו בזיהוי החללים מכוחות הביטחון והבאתם לקבר ישראל בתוך ימים ספורים.
לאחר המתקפה וכאשר צה"ל החל בתמרון קרקעי, המלב"ח החל לעסוק בזיהוי חללים שנפלו כתוצאה מהתמרון הקרקעי ובאיתור וזיהוי נעדרים וחטופים.
יחידת סריקה מטכ"לית (יס"ר מטכלי)
היס"ר תפקידו לבצע סריקות באזורי קרב בהן ידוע שיש חללים על מנת לחלצם להמשך טיפול בישראל.
היחידות מיומנות לטיפול בכל מצבי החללים, החל מגופות שלמות, ואף לשרידי גופות בעקבות הפצצות או נזקים אחרים שנוצרו תוך כדי מלחמה.
גדודי היס"ר בפיקודים ובמטכ"ל הם גדודים לוחמים והחל מפרוץ מלחמת חרבות ברזל מבצעים הגדודים בנוסף לייעודם האפרטיבי תעסוקה מבצעית באיו"ש ובגבול ירדן ומצרים.
תפקידו של היס"ר המטכ"לי לסרוק בכל גזרת העורף המטכ"לי, לתת סיוע וגיבוי ליחידות הסריקה הפיקודיות ולהחזיק כוננות 24/7 של יחידת אסונות לכל אירוע מתפרץ בארץ ובעולם.
יחידה האמונה על העברת החללים משדה הקרב למתקן החללים במחנה שורה, וממתקן החללים לבתי החולים השונים במידת הצורך.
כמו כן, אחראית היחידה על תפעול אכסונם של החללים לקראת זיהויים והכנתם לקבורה.
מרכז איסוף נתוני חלל (מאנ"ח)
תפקידה של יחידה זו הוא לאסוף את נתוני החללים על מנת לזהותם.
בין היתר מתמחה היחידה באיסוף טביעות אצבע, דגימות DNA, צילומי שיניים ודגימות נוספות.
מתקן איסוף הנתונים מחובר למאגרי המידע הצה"ליים שנאספים מהחיילים בשעת גיוסם.
ביחידה זו משולבים גורמי רפואה של חיל הרפואה, וכן גורמים אזרחיים במידת הצורך.
מבנה המאנ"ח מכונה גם "מתקן הצבי".
במתקן קיים חדר פרידה עבור המשפחות המעוניינות להיפרד מיקיריהן בטרם יובאו לקבורה.
יחידה האמונה על חקירות הזיהוי, שמטרתן לוודא את זהותם של החללים.
החקירות מתבצעות בעזרת הנתונים שנאספו במתקן איסוף הנתונים, וכן על בסיס ממצאים וראיות שנמצאו בשטח האירוע.
בסוף החקירה, היחידה מגבשת המלצה שעוברת לרב הראשי לצה"ל לחתימה, ובה מוחלטת זהותו של החלל.
יחידה זו אחראית על תכנון תכלול וביצוע הלוויות חללי צה"ל וכמו כן היא אמונה על ביצוע הפרידות של המשפחות והאזכרות בסוף ימי השבעה וסוף ימי "השלושים" = חודש האבל הראשון על המת ואזכרות 11 חודש ואזכרות שנה .
בנוסף הגדוד לקח על עצמו לפקוד בימי השנה את קבריהם של חללי נצר אחרון (חללים שעלו אחרי השואה ונהרגו והם נצר אחרון למשפחתם).
תחת יחידה זו פועלים נהגי הלוויות של צה"ל, חזנים צבאיים וקברנים, שאחראים על ביצוע טקסי הקבורה האזכרות, ממרכז הצבי במחנה שורה, שם החלל מוכן לקבורה, ועד לבתי העלמין הצבאיים בכל רחבי הארץ .
גדודי היס"ר הם גדודים לוחמים והחל מפרוץ מלחמת חרבות ברזל מבצעים הגדודים בנוסף לייעודם האפרטיבי תעסוקה מבצעית באיו"ש ובגבול ירדן ומצרים.
יחידות היק"פ: גדודי מילואים אשר פועלים תחת רבנות הפיקודים, גדודים אלו מפעילים את התא"ח - תחנות איסוף חללים.
כיום פועלים 3 יק"פים - צפון, מרכז ודרום.
מערך מקביל נוסף של חיל הרבנות הצבאית פועל בשיתוף פיקוד העורף הוא מערך האנו"ח (איסוף נתונים וחללים).
מערך זה פועל במסגרת גדודי החילוץ של פיקוד העורף ומתמחה באיסוף וזיהוי חללים אזרחים באתרי הרס ובאזורים מוכי אסון.
יחידת המתאבדים איסקאי (ביפנית: 異世界スーサイド・スクワッド, בכתב הפבורן: Isekai Sūsaido Sukuaddo) היא סדרת אנימה המבוססת על דמויותיהם של חברי צוות יחידת המתאבדים מבית DC קומיקס.
על הפקת הסדרה הופקדו "Wit Studio" ועל הפצתה אחראית השלוחה היפנית של אולפני האחים וורנר.
את הסדרה ביים הבמאי ארי אוסדה על פי תסריט מאת טאפיי נאגטסוקי ואייג'י אומהארה, על עיצוב הדמויות הופקד האנימטור נאוטו הוסודה, על בסיס אמנות הקונספט של המנגקאית אקירה אמאנו, ועל הלחנת המוזיקה הופקד המלחין קניצ'ירו סואהירו.
הסדרה עלתה לשידור בארצות הברית ב-27 ביוני 2024 בשירותי הזרמת המדיה "Max" ו"הולו", וביפן ב-6 ביולי 2024 בערוצי "Tokyo MX" ו-"BS11".
נעימת הנושא הפותחת היא "Another World" בביצוע טומויאסו הוטיי, בעוד שנעימת הנושא המסיימת הוא "Go-Getters" בביצוע מורי קליופה.
לאחר שחברי יחידת המתאבדים מגיעים לעולם אחר שנשלט על ידי קסמים ומפלצות, עליהם לשתף פעולה בינם לבין עצמם ועם בעלי ברית חדשים במטרה למצוא דרך לשוב לעולמם בתוך 72 שעות לפני שפצצות-הננו שלהם יתפוצצו.
אנה נאגאסה – ד"ר הארלין קווינזל / הארלי קווין
רייגו ימאגוצ'י – פלויד לוטון / דדשוט
טקהיטו קויאסו – כריסטופר סמית' / פיסמייקר
יוני פוקויאמה – בזיל קרלו / פני-חימר
סובארו קימורה – נאנאווה / קינג שארק
טאקו יאשירו – ריק פלאג
צ'יקה אנזאי – טאטסו ימאשירו / קטאנה
יחידת הכטב"מים של חזבאללה או יחידה 127 היא יחידה האחראית על שיגור וייצור כטב"מים והיא חלק מארגון הטרור השיעי חזבאללה.
מפקד היחידה היה מוחמד חוסיין סרור עד שחוסל.
בסוף שנות ה־90 חזבאללה התחיל להשתמש בכטב"מים ובתחילת שנות ה־2000 הוקמה יחידת הכטב"מים.
בשנת 2004 היחידה שיגרה לראשונה מספר כטב"מים לישראל כניסוי לבחינת מערכי ההגנה ובמשימות איתור מטרות.
בשנת 2006, במהלך מלחמת לבנון השנייה, יחידה 127 שופרה בסיוע כוח קודס האיראני.
בשנת 2013 שלחה היחידה כמה כטב"מים לחוג מעל לבית של היריב הנוצרי של חזבאללה, סמיר ג'עג'ע, בתור איום מרומז.
לאחר מלחמת לבנון השנייה, היחידה עברה שדרוגים משמעותיים והפכה לאחת היחידות המרכזיות של חזבאללה.
במהלך מלחמת חרבות ברזל, היחידה ירתה 1,200 כטב"מים אל ישראל, מהם 80% יורטו.
ב-19 באוקטובר 2024, היחידה ניסתה להתנקש בראש ממשלת ישראל בנימין נתניהו.
הם ירו שלושה כטב"מים מהם שניים יורטו ואחד פגע בביתו של ראש הממשלה.
בזמן הפגיעה הוא שהה במקלט ממשלתי בירושלים.
לפני מלחמת חרבות ברזל לפי הערכות היו ליחידה כ-2,000 כטב"מים, בסוף החודש הראשון לתמרון הקרקעי בלבנון במלחמת חרבות ברזל ההערכה הייתה שנשאר ליחידה כ-600 כטב"מים.
חזבאללה משתמש בעשרות סוגים של כטב"מים אך לישראל ידועים כמה סוגים שבהם חזבאללה משתמש:
מוערך כי הכטב"מ שייך לחזבאללה.מוהאג'ר 48יאסירלא ידועמרסאד 1לא ידועמשמש לרוב לאיסוף מודיעין, מבוסס על יאסירX8 סקייווקרלא ידועסין העממיתהאסקר 358לא ידועשילוב בין טיל נגד מטוסים וכטב"מ משוטטכרארסמאד (כטב"ם)הסמאד 2 בעיקר נמצא בשימוש, הדור השני של הכטב"מים המתאבדים של איראןהודהוד
במהלך מלחמת חרבות ברזל היחידה שיגרה 1,200 כטב"מים לכיוון ישראל.
מעל 80% מהם יורטו בהצלחה על ידי חיל האוויר הישראלי באמצעות כלי טיס ומערך ההגנה האווירית.
ב-26 בספטמבר 2024, צה"ל הרג בסיכול ממוקד את מפקד היחידה מוחמד חוסיין סרור.
ב-13 באוקטובר, בשעה שבע בערב, התפוצץ כטב"ם ששוגר על ידי היחידה בחדר אוכל בבא"ח גולני שנמצא באזור גבעת עדה.
בתגובה לכך צה"ל הציג כמטרת משנה של מבצע חיצי צפון להשמיד את יכולות היחידה.
ב-23 באוקטובר נהרג בכיר חשוב בעל ידע "משמעותי" בסיכול ממוקד שבוצע על ידי צה"ל.
בנוסף צה"ל הודיע כי תקף עשרות מטרות של היחידה.
ב-31 באוקטובר, בהערכת מצב של צה"ל נאמר כי לפי הערכות צה"ל 70% מהכטב"מים של חזבאללה הושמדו, 8 סדנאות הרכבה חוסלו ו-7 מחסני אמל"ח הושמדו.
ב-27 בנובמבר, לאחר כניסת הפסקת האש לתוקפה, פרסם צה"ל את ממדי הפגיעה ביחידה האווירית של חזבאללה:
חיל האוויר תקף 200 מטרות ותשתיות טרור של היחידה ובהן יותר מ-150 עמדות שיגור לכטב"מים, כ-20 מחסני אמצעי לחימה שבהם הוחזקו כטב"מים וטילי שיוט, כ-30 מפקדות בשימוש היחידה וכ-4 סדנאות ייצור של כטב"מים וטילי שיוט.
חזבאללה איבד 70% ממלאי הכטב"מים, וכ-30 טילי שיוט שנועדו לפגוע באזרחי ישראל.
חיסול צמרת היחידה: ב-26 בספטמבר 2024, צה"ל חיסל בסיכול ממוקד בביירות את מפקד היחידה האווירית מוחמד חוסיין סרור 'אבו סאלח', וכחודש לאחר מכן את אחראי גזרת צפון הליטני ביחידה, ח'דר אל-עבד בהג'ה.
ב-26 בנובמבר בתקיפה ממוקדת בביירות חוסל גם אחראי המבצעים של היחידה האווירית, ג'עפר עלי סמאחה.
ב-28 בדצמבר פורסם כי כל צמרת היחידה חוסלה במהלך מבצע חיצי הצפון וכי 20% מהיחידה נהרגה במלחמת חרבות ברזל.
ב-16 בפברואר 2025, צה"ל הרג בסיכול ממוקד את עבאס אחמד חמוד, בכיר ביחידה שהוביל שיגורי כטב"מים לעבר ישראל בשבועות שלאחר כניסת הפסקת האש לתוקף.
יחידת העילית הוא סרט מלחמה משנת 2025 שנכתב ובוים על ידי ריי מנדוזה ואלכס גרלנד בהתבסס על חוויותיו של מנדוזה במהלך מלחמת עיראק ביחידת אריות הים בנובמבר 2006.
התסריט נלקח מעדויותיהם של חברי המחלקה ומוצג בזמן אמת.
בסרט מככב צוות שחקנים שלם הכולל את ד'פראה וון-א-טאי בתפקיד מנדוזה, לצד ויל פולטר, קוסמו ג'רוויס, קיט קונור, פין בנט, ג'וזף קווין, צ'ארלס מלטון, נואה סנטינאו ומייקל גנדולפיני.
הסרט מוקדש לחבר המחלקה אליוט מילר (אותו מגלם קוסמו ג'רוויס), שאיבד את רגלו ואת יכולת הדיבור בקרב.
הסרט יצא לאקרנים ב-11 באפריל 2025, בישראל הוא הופץ על-ידי רשת קולנוע לב.
הוא הותר לצפייה מגיל 16.
הסרט קיבל ביקורות חיוביות באופן כללי ממבקרים וגרף 32.7 מיליון דולר.
עלילת הסרט נפרשת בזמן-אמת ומציגה את יחידת "אריות הים" בקרב על רמאדי שבעיראק.
היחידה מתבצרת בבית משפחה בלב עיראק במטרה לפקח על תנועת הכוח האמריקני בשטח, אך כניסה מרובה של כוחות אמריקנים מושכת התקפה מסיבית של כוחות מורדים, והלוחמים מוצאים את עצמם לכודים ומתמודדים עם פציעות.
בין השחקנים בסרט נמנים ג'וזף קווין צ'ארלס מלטון, ויל פולטר, מייקל גנדולפיני, קוסמו ג'רוויס וד'פארו וון-א-טאי.
ג'וזף קווין – סאם, רס"פ (מבוסס על ג'ו הילדברנד)
צ'ארלס מלטון בתפקיד ג'ייק, עוזר קצין אחראי
ד'פארו וון-א-טאי –ריי מנדוזה, קשר (התפקיד מבוסס על כותב הסרט)
ויל פולטר – אריק, קצין ממונה
קוסמו ג'רוויס – אליוט מילר, צלף ראשי/חובש
קיט קונור – טומי, מאגיסט
פין בנט – ג'ון, קשר
טיילור ג'ון סמית' – פרנק, צלף
מייקל גנדולפיני – סגן מקדונלד, איש קשר עם חיל האוויר
אדאיין בראדלי – סמל לארוס
נואה סנטינאו – בריאן/זאווי, תותחן
אוון הולצמן – ברוק, צלף
הנרי זאגה – אהרון, איש קשר
יחידת הליווי המיוחד היא יחידה מיוחדת הפועלת במסגרת אגף הגנת המלוכה וההגנה המיוחדת (Royalty and Specialist Protection – RaSP) בפיקוד האבטחה של משטרת המטרופולין בלונדון.
היחידה נוסדה בשנת 1952, ותפקידה לספק ליווי משטרתי חמוש ונייד לאישים בכירים ולמשלחות רמות דרג.
היחידה אחראית על אבטחה וליווי חמוש של ראש הממשלה, חברי בית המלוכה הבריטי, שרים בממשלת בריטניה, וכן של ראשי מדינות ודיפלומטים זרים המבקרים בממלכה המאוחדת.
נוסף על כך, היחידה מבצעת ליווי חמוש של אסירים מסוכנים במיוחד (קטגוריה A) ושל מטענים יקרי ערך או מסוכנים.
יחידת SEG מורכבת משוטרים בעלי הכשרה מתקדמת ויכולת תפעול כלי רכב בליווי מדויק ובתנאי לחץ.
שוטר אחד ("האופנוע המוביל") שולט בקצב ובמסלול התנועה של השיירה, בעוד שאר האופנוענים מקדימים את השיירה כדי לפנות נתיבים ולוודא מעבר בטוח.
בניגוד לשימוש המקובל בצופרים, אנשי היחידה עושים שימוש בשריקות קצרות וחדות, במטרה לצמצם את ההשפעה הסביבתית והרעש על הציבור והאישים המלווים.
יחידת המדיניות של דאונינג 10 היא יחידת ייעוץ מדיני הפועלת במשרד ראש ממשלת בריטניה מאז מרץ 1974. היחידה הוקמה בידי ראש הממשלה הרולד וילסון במטרה לספק לראש הממשלה מקור עצמאי של ניתוח מדיניות וייעוץ פוליטי שאינו כפוף למנגנון שירות המדינה.
מאז הקמתה שמרו כל ראשי ממשלות בריטניה על קיומה, תוך התאמת מבנה היחידה ואופייה לצרכים ולסגנון הניהול של ממשלתם.
במהלך כהונתו הראשונה של וילסון (1964–1970) התעוררה בלשכת ראש הממשלה בעיית היעדר מנגנון ייעוץ עצמאי.
בניגוד למשרדי הממשלה שבראשם עומדים מזכירי מדינה, לראש הממשלה אין משרד ממשלתי נפרד.
דו"ח פולטון על שירות המדינה (1968) המליץ להקים יחידות תכנון (Planning Units) במוסדות הממשל, וילסון יישם חלק מהמלצותיו בהקמת יחידת המדיניות בשנת 1974.
היחידה נועדה לספק לראש הממשלה ניתוחי מדיניות קצרת ובינונית טווח מתוך ראייה פוליטית ופרגמטית, כמשקל נגד לייעוץ הבלתי-מפלגתי של שירות המדינה.
האקדמאי ברנרד דונוהיו, שמונה לראש היחידה הראשון, תיאר את תפקידה כ"העיניים והאוזניים של ראש הממשלה בוייטהול".
לצורך כך גויסו יועצים חיצוניים, חלקם מן האקדמיה, מחוץ לשירות הציבורי.
יחידת המדיניות פעלה לצד גוף ייעוץ נוסף – הצוות המרכזי לסקירת מדיניות (Central Policy Review Staff – CPRS) – שהוקם בידי ראש הממשלה אדוארד הית' בשנת 1970 ושימש כמעין "מכון חשיבה" לטווח ארוך.
בעוד שה-CPRS פעל מן Cabinet Office וסיפק ייעוץ כולל לממשלה כולה, יחידת המדיניות סיפקה לראש הממשלה ייעוץ ממוקד מתוך דאונינג 10.
תחת ראש הממשלה מרגרט תאצ'ר (1979–1990) התבססה היחידה כמרכז חשיבה בנושאים כלכליים ותעשייתיים.
המזכיר הפרטי הראשי קנת סטו הגדיר את תפקידה כ"סיוע לראש הממשלה בפיתוח ותחזוקת מדיניות אסטרטגית ארוכת טווח".
תאצ'ר עצמה תיארה אותה כ"פלוגת קומנדו קטנה של מומחים".
בשנת 1983 פורק ה-CPRS וחלק מעובדיו שולבו ביחידת המדיניות, שחיזקה בכך את מעמדה בלב הממשל.
בממשלתו של ג'ון מייג'ור עמדה בראש היחידה העיתונאית הכלכלית שרה הוג, האישה הראשונה בתפקיד.
בתקופתה עסקה היחידה בייעוץ בתחומי הכלכלה, אירופה ומדיניות חברתית.
מייג'ור תיאר את הוג כיועצת "שזוכה להערכת פקידי השירות הציבורי והפוליטיקאים כאחד", והיא הגדירה את תפקידה של היחידה כ"לשמור את ראש הממשלה מחובר לחשיבה שמחוץ לוייטהול, לשמש לו לוח תהודה לרעיונות ולספק גם גרגיר של חיכוך וגם שמן למכונת הממשל".
אחריה כיהן נורמן בלאקוול, שהתמקד בגיבוש מדיניות פנים ורפורמות כלכליות.
ראש הממשלה טוני בלייר שמר על יחידת המדיניות והרחיב את מערך הייעוץ הפועל במרכז הממשלה.
לצדה הוקמו יחידת האסטרטגיה (Strategy Unit) ויחידת הביצוע (Delivery Unit).
בראש היחידה עמדו בין היתר דייוויד מיליבנד, אנדרו אדוניס, ג'ף מולגן ודייוויד בנט.
תחת ראש הממשלה קיר סטארמר (מאז 2024) נשמעה ביקורת על תפקוד יחידת המדיניות בשל כוח אדם מצומצם, מעורבות מוגבלת בהחלטות מפתח וגישה חלקית לראש הממשלה.
עם זאת, לאחר עזיבתה של סו גריי ממשרת ראש המטה ומינוי נין פנדיט לראש היחידה, דווח על חיזוק מעמדה ועל חזרה לדפוס עבודה ישיר יותר מול ראש הממשלה, בדומה למודל ההיסטורי המקורי שהציב וילסון.
כאשר גורדון בראון ירש את טוני בלייר ביוני 2007, הוא בחר לשמר את מבנה יחידת המדיניות אך לשנות את ייעודה.
בניגוד לבלייר, שהפעיל את היחידה כמנוע רעיוני רחב לחדשנות ולרפורמות, בראון ראה בה גוף טכני יותר – מנגנון שנועד לוודא שהמדיניות מתורגמת לביצוע, בעיקר בנושאי כלכלה, חינוך ודיור.
בראש היחידה עמד דן קורי (Dan Corry), כלכלן בכיר ומנכ"ל לשעבר במכון מחקר חברתי, שניסה לגבש צוות יועצים שיפעל בתיאום הדוק עם משרד האוצר ועם Downing Street Delivery Unit.
אולם, תקופת בראון התאפיינה במשבר הפיננסי העולמי של 2008, והיחידה הפכה בעיקר למוקד של ניהול משברים ולא של עיצוב מדיניות ארוכת טווח.
על אף השאיפה לחדש את תפקודה, יחידת המדיניות בתקופה זו נחשבה חלשה יחסית, והעדיפות ניתנה לקבינט הכלכלי ולמשרד האוצר, שם ריכז בראון את עיקר קבלת ההחלטות.
עם כניסתו של דייוויד קמרון לתפקיד, במסגרת ממשלת הקואליציה עם הליברל-דמוקרטים, הוחלט לרענן את יחידת המדיניות ולהפוך אותה לגוף פוליטי ברור יותר.
קמרון, שהושפע ממבנה המטה של בלייר, ביקש לבנות מנגנון שמחבר בין מדיניות, מסרים ציבוריים ותכנון בחירות.
תחת קמרון עוצבה היחידה כמעין "Think Tank פנימי" של דאונינג 10, ששילבה מומחים מהאקדמיה ומהמגזר הפרטי יחד עם יועצים פוליטיים בכירים.
נושאי הייעוץ המרכזיים בתקופה זו היו רפורמות במערכת החינוך, שינויי מדיניות רווחה ותכנון מדיניות "Big Society" של קמרון.
היחידה פעלה בשיתוף הדוק עם משרד האוצר, בראשות ג'ורג' אוסבורן, אך איבדה חלק מהאוטונומיה שאפיינה אותה בעבר.
בעיני חוקרי הממשל הבריטי, זה היה עידן שבו היחידה הפכה לגוף פוליטי אסטרטגי, אך פחות ליחידת ניתוח מדיניות מקצועי.
תרזה מיי ירשה את קמרון לאחר משאל העם על היציאה מהאיחוד האירופי, ובראש סדר העדיפויות עמדה שאלת הברקזיט.
יחידת המדיניות בתקופתה קיבלה תפקיד שונה לחלוטין: פחות יצירת מדיניות חדשה, ויותר תיאום עמדות בין משרדים בסוגיות מורכבות של משא ומתן, חקיקה ויחסי סחר.
בראש היחידה עמד ג'יימס מרשל (James Marshall), לשעבר יועץ בבית הנבחרים, שניהל צוות מצומצם שהתמקד בעיקר בניתוח השלכות הכלכליות והמשפטיות של הברקזיט.
מיי לא נודעה כראש ממשלה הנוטה להסתמך על יועצים פוליטיים או "מוחות חיצוניים", והיחידה בתקופתה פעלה יותר כתוספת אדמיניסטרטיבית מאשר כמרכז חשיבה עצמאי.
חוקרים ציינו כי בתקופה זו דעכה השפעת היחידה, בעיקר בשל הריכוזיות הרבה של מיי בניהול החלטות מתוך לשכתה האישית ו־Cabinet Office Europe Unit.
בוריס ג'ונסון החזיר ליחידת המדיניות את הממד הפוליטי והאידאולוגי שאפיין אותה בעבר.
בתקופתו הפכה היחידה לכלי מרכזי בהובלת סדר היום של "Leveling Up" - מדיניות שנועדה לצמצם פערים אזוריים בממלכה המאוחדת.
בתקופת ג'ונסון התרחבה היחידה וכללה מומחים בתחומי כלכלה, תחבורה, חדשנות וטכנולוגיה, והיא הייתה מעורבת גם בעיצוב תגובת הממשלה למגפת הקורונה.
עם זאת, היררכיית ההשפעה בתוך דאונינג 10 הפכה כאוטית, והיחידה התקשתה לשמור על אחידות ותיאום עם משרדי הממשלה.
תקופת ליז טראס (ספטמבר–אוקטובר 2022)
כהונתה הקצרה של ליז טראס התאפיינה בניסיון לשנות מן היסוד את מבנה דאונינג 10, ובכלל זה את יחידת המדיניות.
היא העבירה את רוב חברי היחידה אל משרד הקבינט, ובכך צמצמה את נוכחותם הפיזית והמעשית במתחם דאונינג 10 עצמו.
ההחלטה נומקה ברצון לייעל את הקשרים בין יחידות המדיניות למשרדים הכלכליים, אך בפועל הביאה להחלשתה של היחידה בדיוק בזמן שבו גובשה מדיניות המס התקציבית ("mini-Budget") שהובילה למשבר שוקי ההון.
לפי פרסומים ב־The Times וב־Spectator, יועצי היחידה כלל לא היו שותפים מלאים לגיבוש הצעדים הכלכליים מהלך שנתפס בדיעבד כאחת הטעויות המרכזיות של טראס.
לאחר נפילתה, חזרו ההערכות בדבר הצורך להשיב את היחידה למעמדה המסורתי בלב דאונינג 10.
עם כניסתו של רישי סונאק לתפקיד, הושבה היחידה למתכונתה המסורתית.
אלינור שוקרוס (Eleanor Shawcross), כלכלנית ותיקה שהייתה יועצת למדיניות רווחה בתקופת קמרון, מונתה לעמוד בראשה.
תחתיה נבנה צוות שכלל מומחים מתחום הפיננסים, האנרגיה והבריאות, והושם דגש על "ממשל מבוסס נתונים".
היחידה שימשה מוקד תיאום למדיניות התקציב, לרבות תוכניות לצמצום הגירעון ולניהול האינפלציה.
למרות מאמציה לחדש את אמון השירות הציבורי במוסדות דאונינג 10, השפעת היחידה הוגבלה בשל עומס ביורוקרטי והיררכיה ריכוזית.
עם זאת, בתקופה זו חזרה היחידה להיות גוף מתאם מרכזי בין לשכת ראש הממשלה למשרדי הממשלה, ושבה למעמדה כליבה האינטלקטואלית של מנגנון קבלת ההחלטות בבריטניה.
יחידת המדיניות מהווה את המרכז האידאולוגי של משרד ראש הממשלה.
בעוד שהמשרד הפרטי (Private Office) משמש כגוף המתאם את הזרימה האדמיניסטרטיבית של מידע בין משרדי הממשלה, והצוות הפוליטי אחראי על ניתוח פרלמנטרי ותקשורתי, היחידה עצמה מייצגת את ה"אינטואיציה האידאולוגית" של ראש הממשלה.
תכניה משקפים את נטיותיו הפוליטיות ואת השקפת עולמו המדינית, והיא משמשת כמעבדה לרעיונות ולכיווני פעולה אסטרטגיים לטווח בינוני וארוך.
בשל קרבתה האידאולוגית לראש הממשלה, היחידה נוטה לשמש גם מוקד לחיכוך עם משרדי הממשלה.
כאשר ראש הממשלה מבקש לשנות כיוון או חולק על שר בכיר, יחידת המדיניות עלולה לשמש "קבלן משנה" לביקורת או למתיחות בין הדרג הפוליטי בלשכה לבין הדרג הביצועי במשרדים.
אף שאין לה סמכות פורמלית על משרדי הממשלה, השפעתה נובעת מיכולתה לגייס אמון, שכנוע ורצון טוב.
מבחינה פיזית, היחידה ממוקמת לרוב בקומה השנייה של דאונינג 10, באגף קטן וצפוף, הרחק ממרכז הפעילות היום-יומית.
ריחוקה היחסי מההמולה מאפשר לה עיסוק מעמיק וארוך־טווח במדיניות, אך גם מגביל את זרימת המידע וההשפעה.
במקרים שבהם ראשי ממשלה החלישו את מעמדה או העבירו אותה למבנה אחר – כמו בתקופת ליז טראס, שהעבירה אותה ל־Cabinet Office – נוצרה ביקורת על כך שהדבר פגע ביכולת הממשלה לגבש מדיניות מתואמת ויציבה.
גילו של כדור הארץ מוערך בכ-4.5 מיליארדי שנים.
אירועים שונים בהיסטוריה הגאולוגית של כדור הארץ משמשים לחלוקתו ליחידות זמן גאולוגיות.
יחידת הזמן הגאולוגית הגדולה ביותר היא עידן על (בלועזית: סופר אאון), וכאלה קיימים שניים:
פרקמבריון – "לפני קמבריון" - יחידת הזמן הקדומה והארוכה ביותר, המתחילה בהיווצרות כדור הארץ ומסתיימת לפני תחילתו של הקמבריון.
פנרוזואיקון – משך תקופתו כחצי מיליארד שנים, החל מהופעת בעלי חיים נראים לעין ועד ימינו.
עידני העל מתחלקים לעידנים, העידנים מתחלקים לתורים, התורים מתחלקים לתקופות והתקופות לגילים.
גיל הסלעים – כל אחת מן החלוקות מגדירה את גילם של הסלעים המצויים בתחומה.
סוגי בעלי חיים – חלוקות המשנה מהוות תחומי זמן מהם נמצאו מאובנים מסוגים שונים.
כך למשל פלאוזואיקון הוא עידן שבו חיו בעלי חיים קדומים, מזוזואיקון הוא עידן בעלי החיים התיכוניים וקנוזואיקון הוא עידן בעלי החיים הצעירים, כלומר האחרונים.
באותו אופן מתחלקים גם התורים והתקופות, כאשר בין כמה מהם מפרידים אירועים של הכחדה המונית המציינים שינוי קיצוני בפאונה ובפלורה.
השוואת הזמנים בהם עוסקים מדעי הגאולוגיה, הארכאולוגיה וההיסטוריה
גאולוגיה – המדע העוסק בתולדות כדור הארץ, במבנהו, בהרכב חומריו, בכוחות ובתהליכים המעצבים אותו, בהיסטוריה שלו ובתפוצת הסלעים המצויים בו.
ארכאולוגיה – המדע העוסק בלימוד ושחזור תרבויות אנושיות עתיקות.
בהסתמך על ממצאים פיזיים, שהתרבויות הללו השאירו מאחוריהן.
היסטוריה – המדע העוסק בחקר, מעקב, תיעוד ומיפוי התרחשויות ואירועים מרכזיים בתולדות האנושות מאז יצר האדם את הכתב.
מאחר שכדור הארץ התקיים זמן רב לפני היווצרות האדם, והיווצרות האדם קודמת בהרבה לזמן בו יצר האדם את הכתב, הרי שמשך הזמן בו עוסקת הגאולוגיה ארוך בהרבה ממשך הזמן בו עוסקת הארכאולוגיה; ומשך הזמן בו עוסקת הארכאולוגיה, ארוך בהרבה ממשך הזמן בו עוסקת ההיסטוריה.
התקופה הפרהיסטורית, שהיא התקופה הקדומה בתולדות האנושות שקדמה להמצאת הכתב, נמשכת עד להופעת הכתב בשומר בערך באמצע האלף ה-4 לפנה"ס.
מאז החלה ההיסטוריה האנושית המתועדת בכתב כבר 5,500 שנים.
בארכאולוגיה משמשת מערכת שלוש התקופות כדי לסווג את הפרהיסטוריה האנושית לשלוש תקופות זמן רצופות שהן: תקופת האבן - תקופת הברונזה - תקופת הברזל.
תקופת האבן, שהיא הראשונה מבין שלוש התקופות, החלה מהכנת הכלי הראשון על ידי בני האדם, לפני כ-2 עד 5 מיליון שנים.
לעומת זאת האדן, שהיא התקופה הגאולוגית הראשונה, החלה מהיווצרות כדור הארץ, לפני כ-4,600 מיליון שנים (4.6 מיליארד שנים) ונמשכה כ-750 מיליון שנה.
יחידת השליטה וזירת המים הכלכליים היא יחידה בחיל הים הישראלי, העוקבת באופן רצוף אחרי המתרחש בזירה הימית, ואחראית לניהול כלל כוחות חיל הים.
היחידה בונה את התמונה הימית ומאפשרת למפקד חיל הים לקבל החלטות ולהעביר את פקודותיו ליעדן.
היחידה מתאמת את פעילותם המבצעית של כוחות חיל הים.
שולטת גם בכלל הפעילות, האימונים והניסויים בים, בנוסף לכך היחידה אחראית על הקצאת כוחות לאירועים המתפתחים בגבולות המדינה, ואחראים על ניהול המב"מ.
הצורך ביחידה לקיום קשר ומעקב אחר כלי השיט בים עלה מתחילת הפעלתו של חיל הים.
היחידה נקראה יחידת קשר וגילוי – יק"ג ובסיסה היה במחנה סטלה-מאריס על הר הכרמל בחיפה.
במסגרת זו תפקדה לאחר מלחמת העצמאות ועד שלהי מלחמת ההתשה.
אחרי מעבר מפקדת חיל הים לתל אביב בשנת 1972 המשיכה היחידה בתפקידיה והתקיימה בקומות התחתונות של בנין המפקדה.
ביזמתו של אלוף מיכאל ברקאי נשלח מפקד היחידה סא"ל משה אורון ליחידת השליטה של חיל האוויר, וכשחזר הקים את היחידה בשם החדש יחידת שליטה ימית -יש"י.
יחידת השליטה נמצאת תחת מספן הים ועליה מפקד קצין בדרגת אלוף-משנה.
היחידה מתחלקת ל-3 גופים מרכזיים.
הפלגה אחראית על מוצבי השליטה ביחידה, האחראים על תחום השליטה בזרוע הים ובזירת המים הכלכליים.
מרכז האש – מוצב האחראי על תקיפות חיל הים מהאוויר ומהים.
משר"ם – מרכז שליטה רב משימתי, מוצב המתכלל את התמונה הימית של הזרוע ממרכזי השליטה הזירתיים והאזוריים.
המברקה – מוצב האחראי על כלל התקשורת בין כלי הזרוע.
גדוד 397, גדוד קשר המשמש כתמיכה טכנית ליחידה, למפקדת חיל הים ולעיתים לכלל חיל הים.
הגדוד מתחלק למספר פלוגות האחראיות למתן תמיכה בנושאים שונים.
יחידת כטמ"מים הכפופה לטייסת 200 בחיל האוויר, משמשת לסיורים ימיים.
יחידת השליטה מקיימת בקרה על פעילות הבט"ש והאימונים של היחידות הלוחמות, שליטה על מערך הצוללות, ובניית תמונת המצב היבשתית בבסיסי חיל הים.
היחידה עוקבת ושולטת על כלל המבצעים, התרגילים, פעילות הבט"ש, האימונים והניסויים הנעשים על ידי כלי השיט בזירה הימית.
היחידה מפעילה את חדר המלחמה לפיקוד חיל הים.
מציגה למפקד את תמונת הזירה בכך שהיא מרכזת את הנתונים מסיורי האוויר מעל הים וכלל מוצבי הגילוי לאורך חופי הארץ.
היחידה מקיימת קשר בין כלי השיט שבים למפקדת חיל הים באמצעות הקשר האלחוטי.
בעבר הדרך העיקרית הייתה בשימוש בקוד המורס לטוח הרחוק ובאלחוט דיבור בטווח הקרוב.
כיום מופעלים אמצעי קשר מחשבים מתקדמים.